Lugupeetud kolleegid!

**Palume Teil täita lisatud ankeet ning tagastada ankeet Eesti Kohtunike Ühingule.**

Ankeedi täitmisel palume Teil arvestada, et andmed Teie ametisse nimetamise ja teenistuskoha kohta on avalikult kättesaadavad. Muude andmete esitamine on vabatahtlik.

Hariduse andmete esitamisel palume Teil lähtuda diplomile märgitust. Palume märkida ankeeti andmed ainult omandatud hariduse ja omandatud teaduskraadide kohta. Andmed omandatud eriala kohta tuleb märkida kõrg- või erihariduse omandamise osas.

Juhul, kui Te lõpetate täiendavalt õppe või omandate teaduskraadi vahetult enne biograafilise leksikoni väljaandmist, palun teavitage meid sellest ning tehniliste võimaluste olemasolu korral on võimalik avaldatavaid andmeid täiendada. Teaduskraadide osas selgitame, et ankeedis ei peeta teaduskraadi all silmas kaasaegses 3+2 süsteemis magistrikraadi omandamist.

Teenistuskäiku puudutavate andmete märkimisel palume alustada kronoloogiliselt varasematest andmetest. Ankeedis palume kajastada liikumine erinevate kohtuastmete, samuti kohtumajade vahel. Valdkonna all palume Teil märkida, kas töötate kohtunikuna kriminaal-, tsiviil- või haldusvaldkonnas.

Kohtusüsteemiga seotud muude kestvate ülesannete täitmise osas ei ole silmas peetud andmeid pikaajaliste stažeerimiste kohta ning neid andmeid palume ankeeti mitte märkida.

Palume Teil ankeedi täitmisel suhtuda mõistvalt sellesse, et trükimahu piiratuse tõttu võib toimetuse kolleegium redigeerida ja toimetada Teie edastatud andmeid. Kui Teil tekib ankeedi täitmisel täiendavaid küsimusi, palun saatke oma pöördumised e-posti teel aadressile anu.uritam@kohus.ee.

Teie kaastööle lootes

Eesti Kohtunike Ühing

Eesti Kohtuniku Biograafilise Leksikoni toimetuse kolleegium